**Kjøp av FoU-tjenester fra andre norske universitet/høgskoler og institutter – konto 6794**

Norges forskningsråd krever årlige prosjektregnskapsrapporter og sluttrapporter hvor det skal rapporteres på følgende kostnadskategorier:

- Personal- og indirekte kostnader

- Innkjøpte FoU-tjenester

- Vitenskapelig utstyr

- Andre driftskostnader

Iht forskningsrådet omfatter kategorien **”Innkjøp av FoU-tjenester”** innkjøp av tjenester fra andre norske universiteter, høgskoler og institutter.

Kostnader knyttet til kjøp av tjenester fra andre norske universiteter, høgskoler og institutter, skal føres på konto *6794 - Kjøp av FoU-tjenester fra andre norske universiteter/høgskoler og institutter.* Dette gjelder der NTNU kjøper tjenester fra universiteter/høgskoler og institutter som blir betraktet som ***underleverandører*** i NTNUs prosjekt.

**Gjennomstrømningsmidler – konto 7796**

For universiteter/høgskoler og institutter som – i henhold til kontrakten - er ***samarbeidspartnere*** (konsortiedeltakere) i NTNUs prosjekter, benyttes *konto 7796* ***– G****jennomstrømningsmidler* dersom en andel av NTNUs bevilgning fra forskningsrådet skal overføres til samarbeidspartnerne.

I forskningsrådets rapportering føres kostnaden under kategorien **”Innkjøp av FoU-tjenester”.**